Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. LIEPOS 20 D. SPRENDIMO NR. 5TS-1388 „DĖL NENAUDOJAMŲ APLEISTŲ ŽEMĖS SKLYPŲ SĄRAŠO PATVIRTINIMO“ PAKEITIMO**

2018 m. spalio 16 d. Nr. 34-1490

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Nenaudojamų apleistų žemės sklypų nustatymo tvarkos aprašu, patvirtintu Lazdijų rajono savivaldybės tarybos 2013 m. kovo 29 d. sprendimu Nr. [5TS-668](http://www.infolex.lt/lazdijai/Default.aspx?Id=3&DocId=27386) „Dėl Nenaudojamų apleistų žemės sklypų nustatymo tvarkos aprašo patvirtinimo“, Lazdijų rajono savivaldybės taryba nusprendžia:

1. Pakeisti Nenaudojamų apleistų žemės sklypų sąrašą, patvirtintą Lazdijų rajono savivaldybės tarybos 2018 m. spalio 20 d. sprendimu Nr. 5TS-1388 „Dėl Nenaudojamų apleistų žemės sklypų sąrašo patvirtinimo“, ir pripažinti netekusiu galios skyriaus „Veisiejų seniūnija“ 1 punktą.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Regina Vasiliauskienė

2018-10-10

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. LIEPOS 20 D. SPRENDIMO NR. 5TS-1388 „DĖL NENAUDOJAMŲ APLEISTŲ ŽEMĖS SKLYPŲ SĄRAŠO PATVIRTINIMO PAKEITIMO“ PROJEKTO**

**AIŠKINAMASIS RAŠTAS**

2018-10-11

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. liepos 20 d. sprendimo Nr. 5TS-1388 „Dėl nenaudojamų apleistų žemės sklypų sąrašo patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Nenaudojamų apleistų žemės sklypų nustatymo tvarkos aprašu, patvirtintu Lazdijų rajono savivaldybės tarybos 2013 m. kovo 29 d. sprendimu Nr. 5TS-668 „Dėl nenaudojamų apleistų žemės sklypų nustatymo tvarkos aprašo patvirtinimo“.

Šio sprendimo tikslas – pakeisti Lazdijų rajono savivaldybės tarybos 2018 m. liepos

20 d. sprendimu Nr. 5TS-1388 „Dėl Nenaudojamų apleistų žemės sklypų sąrašo patvirtinimo“ patvirtintą Nenaudojamų apleistų žemės sklypų sąrašą, ir išbraukti skyriaus „Veisiejų seniūnija“ 1 punktą, atsižvelgiant į Veisiejų seniūnijos raštą, kuriame nurodoma, jog Laimučio Sinkevičiaus nuosavybės teise priklausantis kitos paskirties žemės sklypas sutvarkytas ir prižiūrimas, atsižvelgiant į tai, žemės sklypo negalima traktuoti kaip nenaudojamo apleisto.

Neigiamų pasekmių – nenumatoma.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Architektūros skyriaus vyr. specialistė Regina Vasiliauskienė.

Architektūros ir aplinkosaugos Regina Vasiliauskienė

skyriaus vyr. specialistė